Държавен вестник, бр. 10, 2018 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  10
закона механизъм за компенсиране на недостига 
до минималната доходност не Ви гарантира 
положителна доходност и запазване на пълния 
размер на внесените средства.
Вие можете да получите допълнителна инфор­
мация за дейността на ПОД:
– на тел. ... (тел. за контакти на ПОД);
– www (интернет страница на ПОД);
– от неговите осигурителни посредници и 
служители;
– от Комисията за финансов надзор (www.fsc.bg).
Вие можете да се запознаете с документите 
с основна информация за осигурените лица на 
останалите пенсионноосигурителни дружества 
на техните интернет страници.
Моля, прочетете 
внимателно правилника 
на фонда, инвестицион­
ната политика и Вашия 
осигурителен договор, 
техните разпоредби 
имат предимство пред 
този документ!“
Този документ е изгот­
вен на ...................... г.
§ 6. Приложение № 4 към чл. 4, ал. 1 се 
изменя така:
„Приложение № 4
към чл. 4, ал. 1
ОСНОВНА ИНФОРМАЦИЯ ЗА ОСИГУРЕНИТЕ 
ЛИЦА В ПРОФЕСИОНАЛЕН ПЕНСИОНЕН 
ФОНД
(лого на ПОД)
(наименование на ПОД) 
(наименование на фонда)
Акционери, притежаващи 10 и над 10 на сто от капи­
тала на ... (наименование на ПОД)
№
Име, презиме, фамилия за ФЛ/
наименование и ЕИК за ЮЛ
Размер на 
участието в 
капитала
1.
... %
2.
... %
3.
... %
(При необходимост се добавят допълнителни 
редове! За физическите лица не се попълва ЕГН!)
I. Какво трябва да знаете за допълнителното 
задължително пенсионно осигуряване в профе­
сионален пенсионен фонд (ППФ)
Допълнителното задължително пенсионно 
осигуряване в ППФ е част от Втория стълб на 
пенсионната система в България. То се осъ­
ществява от частни пенсионноосигурителни 
дружества, които учредяват и управляват този 
вид фондове. Допълнителното задължително 
пенсионно осигуряване в ППФ не замества, а 
допълва държавното пенсионно осигуряване 
(Първи стълб), като целта е осигурените лица да 
получат срочна професионална пенсия за ранно 
пенсиониране. Всяко пенсионноосигурително 
дружество (ПОД) може да управлява само по 
един ППФ.
В ППФ задължително се осигуряват лицата, 
работещи при условията на първа или втора 
категория труд, независимо от възрастта им, 
освен ако изберат да променят осигуряването 
си от ППФ във фонд „Пенсии“ на държавното 
обществено осигуряване. Осигурителната внос­
ка е месечна в размер 12 % от осигурителния 
доход на лицата, работещи при условията на 
първа категория труд, и 7 % от осигурителния 
доход на лицата, работещи при условията на 
втора категория труд. Тя е изцяло за сметка на 
работодателя. Изключение от това правило са 
морските лица, които правят вноски в ППФ 
за своя сметка. Задължителните осигурителни 
вноски се събират от Националната агенция за 
приходите (НАП). Работодателите превеждат 
осигурителните вноски за допълнително задъл­
жително пенсионно осигуряване на НАП едновре­
менно с осигурителните вноски за Държавното 
обществено осигуряване (ДОО). Впоследствие 
НАП превежда вноските за допълнително задъл­
жително пенсионно осигуряване на съответния 
пенсионен фонд, в който е осигурено лицето.
Осигурителните вноски на всяко лице се 
натрупват по негова индивидуална партида във 
фонда. Съвкупността от средствата в партидите 
формира нетните активи на ППФ. ПОД упра­
влява активите на фонда, като ги инвестира в 
определени и ограничени от закона финансови 
инструменти, с цел средствата по партидите на 
осигурените лица да нарастват с дохода, реали­
зиран при инвестирането.
Осигуреният в ППФ има право на срочна 
професионална пенсия, която се получава до 
навършване на възрастта му по чл. 68, ал. 1 КСО 
за придобиване право на пенсия за осигурителен 
стаж и възраст от ДОО. Размерът на пенсията, 
получавана от ППФ, се определя на основата 
на натрупаната в индивидуалната партида сума 
в съответствие със срока на получаването є и 
определения технически лихвен процент. Сумата 
по индивидуалната партида се формира от напра­
вените вноски и дохода от тяхното инвестиране, 
намалени с таксите и удръжките, предвидени в 
КСО и в правилника на фонда.
Осигуряването в ППФ дава право и на едно­
кратно или разсрочено изплащане до 50 на сто 
от средствата, натрупани по индивидуалната 
партида, при трайна намалена работоспособност 
над 89,99 на сто. При смърт на осигурен в ППФ 
на преживелия го съпруг (съпруга), неговите 
низходящи и възходящи по права линия се из­
плаща еднократно или разсрочено натрупаната 
по индивидуалната му партида сума.
Надзорът върху ПОД се осъществява от Ко­
мисията за финансов надзор (КФН) и нейния 
заместник-председател, ръководещ управление 
„Осигурителен надзор“.
II. Какво трябва да знаете при избора на ППФ
1. Как и кога трябва да се избере ППФ
Изборът на ППФ е личен и свободен и Вие 
не сте длъжни да се съобразявате с препоръките 
на трети лица, включително и с тези на Вашия 
работодател. При или по повод този избор 
пенсионноосигурителните дружества, техните 
акционери, осигурителни посредници или дру­
ги лица нямат право да Ви предоставят, да Ви 
предлагат или да Ви обещават под каквато и 
да е форма специални привилегии, подаръци, 
услуги или други облаги.